L 25/40
DA
Den Europæiske Unions Tidende
27.1.2023
(20)
Kinesisk selleri (Apium graveolens) og meterbønner (Vigna unguiculata ssp. sesquipedalis, Vigna unguiculata ssp. unguiculata) fra Cambodja har siden oktober 2014 været underkastet en mere intensiv offentlig kontrol på grund af risikoen for forurening med pesticidrester.
Disse varer er ikke blevet importeret til Unionen i mere end tre år.
Oplysningerne herom i bilag I til gennemførelsesforordning (EU) 2019/1793 bør derfor udgå.
(21)
Majroer (Brassica rapa ssp. rapa) fra Libanon har siden juli 2018 været underkastet en mere intensiv offentlig kontrol på grund af risikoen for forurening med rhodamin B.
Medlemsstaternes offentlige kontrol af denne vare viser en vedvarende høj grad af manglende overholdelse, siden den mere intensive kontrol blev iværksat.
Denne kontrol dokumenterer, at indførslen af denne vare til Unionen udgør en alvorlig risiko for menneskers sundhed.
Det er derfor nødvendigt, ud over den mere intensive offentlige kontrol, at fastsætte særlige betingelser for indførsel af majroer (Brassica rapa ssp. rapa) fra Libanon.
Navnlig bør alle sendinger af majroer (Brassica rapa ssp. rapa) fra Libanon være ledsaget af et officielt certifikat, hvoraf det fremgår, at alle resultaterne af prøveudtagning og analyser viser, at EU-kravene er overholdt.
Resultaterne af prøveudtagning og analyser bør være vedhæftet certifikatet.
Oplysningerne om majroer (Brassica rapa ssp. rapa) fra Libanon i bilag I til gennemførelsesforordning (EU) 2019/1793 bør derfor udgå og flyttes til bilag II til samme gennemførelsesforordning, idet hyppigheden af identitetskontrol og fysisk kontrol fastsættes til 50 % af alle sendinger, der indføres til Unionen.
(22)
Med hensyn til sendinger af asiatisk centella (Centella asiatica) og mukunuwenna (Alternanthera sessilis) fra Sri Lanka er der under medlemsstaternes offentlige kontrol, som de foretager i henhold til artikel 5 og 6 i gennemførelses­ forordning (EU) 2019/1793, konstateret en høj grad af manglende overholdelse af de relevante krav i EU-lovgivningen vedrørende forurening med pesticidrester.
Hyppigheden af identitetskontrol og fysisk kontrol af sådanne sendinger, der indføres til Unionen, bør derfor øges til 30 %.
(23)
En række KN-koder eller Taric-underopdelinger er blevet ændret i Taric-systemet.
For at muliggøre en mere præcis identifikation af varer, der er omfattet af mere intensiv offentlig kontrol, bør Taric-underopdelingen for KN-kode ex 1211 90 86 i oplysningerne om asiatisk centella (Centella asiatica) fra Sri Lanka i bilag I til gennemførelses­ forordning (EU) 2019/1793.
(24)
Johannesbrød, frø af johannesbrød, ikke afskallede, knuste eller formalede, og planteslimer og gelatineringsmidler, også modificerede, udvundet af johannesbrød eller frø af johannesbrød fra Marokko har siden januar 2022 været underkastet en mere intensiv offentlig kontrol på grund af risikoen for forurening med ethylenoxid.
Medlemsstaternes offentlige kontrol af disse varer viser overholdelse af de relevante krav i EU-lovgivningen.
Det er således ikke længere berettiget at foretage en mere intensiv offentlig kontrol af disse varer, og oplysningerne herom i bilag I til gennemførelsesforordning (EU) 2019/1793 bør udgå.
(25)
Jordnødder fra Madagaskar og produkter, der er fremstillet af jordnødder fra Madagaskar, har siden april 2016 været underkastet en mere intensiv offentlig kontrol på grund af risikoen for forurening med aflatoksiner.
Disse varer er ikke blevet importeret til Unionen i mere end tre år.
Oplysningerne herom i bilag I til gennemførelsesforordning (EU) 2019/1793 bør derfor udgå.
(26)
Med hensyn til sendinger af vignabønner (Vigna unguiculata) fra Madagaskar fremgår det af data fra meddelelser i RASFF og oplysninger vedrørende medlemsstaternes offentlige kontrol, at der på grund af mulig forurening med pesticidrester er opstået nye risici for menneskers sundhed.
Det er derfor nødvendigt at kræve en mere intensiv offentlig kontrol af indførsel af denne vare fra Madagaskar.
Denne vare bør derfor opføres i bilag I til gennemførelses­ forordning (EU) 2019/1793, idet hyppigheden af identitetskontrol og fysisk kontrol fastsættes til 10 % af alle sendinger, der indføres til Unionen.
(27)
Tomatketchup og andre tomatsaucer fra Mexico har siden januar 2022 været underkastet en mere intensiv offentlig kontrol på grund af risikoen for forurening med ethylenoxid.
Medlemsstaternes offentlige kontrol af disse varer viser overholdelse af de relevante krav i EU-lovgivningen.
Det er således ikke længere berettiget at foretage en mere intensiv offentlig kontrol af disse varer, og oplysningerne herom i bilag I til gennemførelsesforordning (EU) 2019/1793 bør udgå.